Sebastian a fost născut în Constanța, România. El a declarat că părinții săi au divorțat când acesta avea doi ani. Când avea opt ani, Sebastian împreună cu mama sa, Georgeta Orlovschi, se stabilesc pentru o vreme în Viena, Austria, unde, Georgeta, a fost angajată ca pianistă, în urma Revoluției Române din decembrie 1989. La zece ani, Sebastian joacă primul său rol într-un film numit: "71 Fragments of a Chronology of Chance", de directorul austriac Michael Haneke. După patru ani, se mută în Comitatul Rockland, New York, Statele Unite. "Îmi amintesc seara înainte să ne mutăm acolo, că mi-a fost foarte frică. Îmi făceam un duș așa și plângeam (...) E greu să te muți când ești așa mic (...)". Urmează cursurile școlii particulare Rockland Country Day, unde joacă pentru prima oară în piese de teatru, piese precum: "Harvey", "Cyrano de Bergerac", "Little Shop of Horrors", "Over Here" și "West Side Story". A mai jucat în piese de teatru din cadrul taberei de vară Stagedoor Manor.